সেয়াদ কোলাশিনাৎস (, ; জন্ম: ২০ জুন ১৯৯৩) হলেন একজন জার্মান-বসনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং বসনিয়া ও হার্জেগোভিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০০১–০২ মৌসুমে, জার্মান ফুটবল ক্লাব কার্লস্রুহারের যুব পর্যায়ের হয়ে খেলার মাধ্যমে কোলাশিনাৎস ফুটবল জগতে প্রবেশ করেছেন এবং পরবর্তীকালে ১৮৯৯ হফেনহাইম, ভিএফবি স্টুটগার্ট এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, প্রথমে শালকে ০৪ ২ এবং পরবর্তীতে শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শালকে ০৪-এর হয়ে পাঁচ মৌসুমে ৯৪ ম্যাচে ৪টি গোল করার পর ২০১৭–১৮ মৌসুমে তিনি বিনামূল্যে ইংরেজ ক্লাব আর্সেনালে যোগদান করেছেন। মাঝে তিনি এক মৌসুমের জন্য পুনরায় শালকে ০৪-এর হয়ে ধারে খেলেছেন।  ২০১১ সালে, কোলাশিনাৎস জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জার্মানির বয়সভিত্তিক দলের হয়ে খেলার পর, তিনি ২০১৩ সালে বসনিয়া ও হার্জেগোভিনার হয়ে আন্তর্জাতিক পর্যায়ে অভিষেক করেছেন; বসনিয়া ও হার্জেগোভিনার জার্সি গায়ে তিনি এপর্যন্ত ৩৯ ম্যাচে অংশগ্রহণ করেছেন। তিনি বসনিয়া ও হার্জেগোভিনার হয়ে ২০১৪ ফিফা বিশ্বকাপে অংশগ্রহণ করেছেন।  ব্যক্তিগতভাবে, কোলাশিনাৎস বেশ কিছু পুরস্কার জয়লাভ করেছেন, যার মধ্যে ২০১৬–১৭ বুন্দেসলিগার মৌসুম সেরা দলে অন্তর্ভুক্তি অন্যতম। দলগতভাবে, কোলাশিনাৎস এপর্যন্ত ৩টি শিরোপা জয়লাভ করেছেন, যার সবগুলো আর্সেনালের হয়ে জয়লাভ করেছেন।  প্রারম্ভিক জীবন সেয়াদ কোলাশিনাৎস ১৯৯৩ সালের ২০শে জুন তারিখে জার্মানির কার্লসরুয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোলাশিনাৎস জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ১৪ ম্যাচে অংশগ্রহণ করে ২টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল বসনিয়া ও হার্জেগোভিনা  ২০১৩  ১  ০ ২০১৪  ৫  ০ ২০১৫  ৪  ০ ২০১৬  ৭  ০ ২০১৭  ৫ ০ ২০১৮  ৩  ০ ২০১৯  ৬  ০ ২০২০  ৫  ০ ২০২১  ৪  ০ সর্বমোট  ৩৯  ০  তথ্যসূত্র  বহিঃসংযোগ                     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:জার্মান পুরুষ ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:বসনিয়া ও হার্জেগোভিনার মুসলিম বিষয়শ্রেণী:জার্মান প্রবাসী ফুটবলার বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:ফুটবল ক্লাব শালকে ০৪ ২-এর খেলোয়াড় বিষয়শ্রেণী:জার্মান মুসলিম বিষয়শ্রেণী:রেগিওনাললিগার খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ইতালিতে প্রবাসী ফুটবলার বিষয়শ্রেণী:বসনীয় ফুটবলার বিষয়শ্রেণী:বসনিয়া ও হার্জেগোভিনার আন্তর্জাতিক ফুটবলার বিষয়শ্রেণী:জার্মান প্রবাসী পুরুষ ফুটবলার